Държавен вестник, бр. 21, 2016 г., стр. 55

БРОЙ  21	
Д Ъ Р Ж А В Е Н  В Е С Т Н И К 	
СТР.  55  
АГЕНЦИЯ ПО ГЕОДЕЗИЯ, 
КАРТОГРАФИЯ И КАДАСТЪР
ЗАПОВЕД № РД-18-4 
от 9 март 2016 г.
На основание чл. 49, ал. 1 ЗКИР одобрявам 
кадастралната карта и кадастралните регистри за 
територията на район „Подуяне“ (без територията, 
за която кадастралната карта и кадастралните 
регистри са одобрени със заповеди № 300-5-33 от 
21.05.2003 г. и № РД-18-3 от 7.02.2007 г. на изпъл-
нителния директор на Агенцията по кадастъра, 
Заповед № РД-18-22-1 от 27.07.2005 г. на началника 
на Службата по кадастъра – София, Заповед № РД-
18-23-1 от 11.06.2010 г. на началника на Службата 
по геодезия, картография и кадастър – София, 
и заповеди № РД-18-95 от 20.10.2008 г., № РД-18-
13 от 11.03.2010 г., № РД-18-33 от 17.05.2011 г. на 
изпълнителния директор на Агенцията по геоде-
зия, картография и кадастър), Столична община, 
област София (столица).
Кадастралната карта и кадастралните регистри 
са приети с протокол от 8.03.2016 г. на Службата 
по геодезия, картография и кадастър – София.
Заповедта да се съобщи на заинтересуваните 
лица по реда на чл. 35, ал. 3 ЗКИР.
Заповедта подлежи на обжалване в 30-дневен 
срок от обнародването є в „Държавен вестник“ по 
реда на чл. 49, ал. 2 ЗКИР пред административния 
съд по местонахождението на имота.
Кадастралната карта и кадастралните регистри 
влизат в сила за имотите, които не са засегнати 
от подадените до съда жалби, след изтичане на 
срока за обжалване на заповедта.
Изпълнителен директор: 
Св. Наков
1918
АГЕНЦИЯ ЗА ПРИВАТИЗАЦИЯ И 
СЛЕДПРИВАТИЗАЦИОНЕН КОНТРОЛ
РЕШЕНИЕ № 3424-П 
от 7 март 2016 г.
На основание чл. 1, ал. 2, т. 5, чл. 3, ал. 3, 
т. 3, буква „д“, чл. 4, ал. 3, чл. 8, ал. 10, чл. 22г, 
ал. 3, чл. 31, ал. 1 и чл. 32, ал. 3, т. 1 ЗПСК, чл. 2, 
ал. 1, т. 5, чл. 3, ал. 1, т. 1, чл. 5 и чл. 6, ал. 1 от 
Наредбата за търговете и конкурсите, чл. 5, т. 13, 
чл. 7, ал. 1, т. 4 и 10, чл. 20, ал. 6 и чл. 22, ал. 1 
от Устройствения правилник на Агенцията за 
приватизация и следприватизационен контрол, 
Решение № 1513 от 1.11.2011 г. (ДВ, бр. 90 от 2011 г.) 
относно откриване на процедура за приватизация 
и протоколно решение № 4012 от 7.03.2016 г. на 
изпълнителния съвет Агенцията за приватизация 
и следприватизационен контрол реши: 
1. Продажбата на поземлен имот – частна 
държавна собственост № 052002, с площ 30 762 
кв. м, намиращ се в местността Маркова моги-
ла, гр. Червен бряг, община Червен бряг, област 
Плевен, с предоставени права за управление на 
областния управител на област Плевен (наричан 
по-нататък „имота“), да се извърши чрез публичен 
търг с явно наддаване.
2. Търгът ще се проведе при следните условия:
2.1. начална тръжна цена – 90 600 лв. (без 
включен ДДС); цената се оферира в левoве и се 
заплаща съгласно изискванията, съдържащи се 
в тръжната документация;
2.2. стъпка на наддаване – 5000 лв. (без вклю-
чен ДДС);
2.3. депозитът за участие е парична внос-
ка – 20 0 0 0 лв. (без вк лючен Д ДС) и ли 
равностойност­та им в евро, която се превежда 
по банковата сметка на Агенцията за приватиза-
ция и следприватизационен контрол, посочена в 
тръжната документация, най-късно до изтичане 
на срока за подаване на предложения;
2.4. тръжната документация се закупува в Аген-
цията за приватизация и следприватизационен 
контрол, София, ул. Врабча 23, стая 515, в срок 
до 15-ия ден считано от датата на обнародване 
на решението в „Държавен вестник“; цената на 
тръжната документация е 500 лв. (с включен ДДС) 
или равностойността им в евро и се заплаща, както 
следва: в касата на Агенцията за приватизация 
и следприватизационен контрол – само в левове, 
или чрез банков превод по сметка на Агенцията 
за приватизация и следприватизационен контрол: 
IBAN BG39 BNBG 9661 3100 1530 01, BIC код 
BNBGBGSD; плащането се извършва преди по-
лучаване на тръжната документация; разходите 
по заплащането на тръжната документация са 
за сметка на лицата;
2.5. тръжната документация се получава след 
представяне на документ, от който да е видно 
лицето, оправомощено да закупи тръжната до-
кументация; в случай че документът по предход-
ното изречение е съставен на език, различен от 
българския, същият следва да бъде придружен с 
превод на български език;
2.6. срок за подаване на предложения за участие 
в търга – до 14 ч. българско време на 20-ия ден 
считано от датата на обнародване на решението 
в „Държавен вестник“; предложенията се пода-
ват в стая 416 на Агенцията за приватизация и 
следприватизационен контрол;
2.7. не се допускат до участие в търга: кон-
сорциуми; офшорни дружества; лица, които имат 
просрочени публични задължения към българ-
ската държава; лица, които са в ликвидация; 
лица, обявени в несъстоятелност или които са 
в производство за обявяване в несъстоятелност; 
лица, осъдени за банкрут; чужденци и/или чуж-
дестранни юридически лица, неотговарящи на 
условията на чл. 29 от Закона за собствеността, 
или лица, за които със закон е установено, че 
нямат право да придобиват право на собственост 
върху земя на територията на Република България;
2.8. посещения и оглед на имота могат да се 
извършват всеки работен ден до началния час на 
провеждане на търга, след закупуване на тръжната 
документация и представяне на удостоверение 
за право на извършване на оглед, издадено от 
Агенцията за приватизация и следприватизаци-
онен контрол;
2.9. търгът ще се проведе на 20-ия ден счи-
тано от датата на обнародване на решението в 
„Държавен вестник“ от 14 ч. българско време в 
сградата на Агенцията за приватизация и след-
приватизационен контрол.